Waray-Waray News: PGMA nagmando han NDCC panginano han kahimtang han bulkan Mayon
Manila (16 December) -- Hi Pangulo Gloria Macapagal-Arroyo in nagmando han National Disaster Coordinating Council (NDCC) nga ha hingayon nga takna manginano han kahimtang han Mount Mayon han Albay matapos magpahamtang han state volcanologists ha alert level three dida han Lunes han gab-i.
Dida hin usa nga pakigharampang ha mga taga-media, nagsering hi Press Secretary Cerge M. Remonde nga ginmanduhan gihapon ni Pangulo Arroyo hi Social Welfare Secretary Esperanza Cabral nga maghulat la anay para hin kadagmitan nga paghatag hin relief assistance dida han probinsya.
Dugang pa ni Remonde nga an Albay Provincial Disaster Coordinating Council (PDCC) in ha pagkayana nakaandam na para hin anuman nga panhitabo.
"An Albay PDCC in makurimot ha pagmani-obra ngan panginano ha oras hin kalamidad. Hataas an amon kumpyansa nga akus atubangon han aton lokal nga PDCC ito nga problema," sering niya.
Ha luyo nga bahin, gin-aaghat niya an mga Pilipino nga mag-ampo nga iton situwasyon yana ha Albay in diri magin dako nga kalamidad.
Gintalinguha han Office of Civil Defense (OCD) ha Bicol nga ig-ibakwet an pipira kayukot nga mga pamilya nga naukoy dida ha sulod hin six kilometer danger zones palibot han Mount Mayon.
Sering han OCD nga may probabilidad nga mahitungod nga natikakusog an pagbay-ug han Mayon, may posibilidad nga bumuga hin aso.
Dida han Lunes, an bulkan in nakalima ka beses bumuga hin aso nga nagpagawas hin brownish ngadto ha grayish nga mga abu kaupod hin 23 nga pagbay-ug han bulkan. Mga marka hin mga taktak nga abu in naobserbahan dida han unit villages han Mayon ha Guinobatan nga bungto. (PIA-8/maa) [top]
war_Latn war_Latn war_Latn war_Latn war_Latn war_Latn war_Latn war_Latn war_Latn